અમદાવાદ તા. ૧૨ઃ ગુજરાત વિધાનસભામાં વિપક્ષના નેતા પરેશ ધાનાણીએ જણાવ્યું છે કે ગુજરાત સરકારની જો હૂકમી હવે હદો વટાવી રહી છે. ગઈકાલે મુખ્યમંત્રીને મળવા ગયેલા પત્રકારો અને તે પહેલા હાર્દિક પટેલના ઘર પાસે પત્રકારો તથા હાર્દિકના પરિવારજનો સાથે પોલીસના દુર્વ્યવહાર અને તેના સંદર્ભે હાર્દિક પટેલે કરેલા ટ્વીટ સંદર્ભે પરેશ ધાનાણીએ ચેતવણી આપી છે કે ગુજરાત સરકાર તાનાશાહી નહીં છોડે, તો પ્રજા તેને માફ નહી કરે. રૃપ, રૃપિયો અને રૃપાણી કાયમ ટકતા નથી તેમ જણાવી ધાનાણીએ કહ્યું કે રાજ્યમાં મીડિયા ભયભીત છે. વિધાનસભાનું માત્ર બે દિવસનું સત્ર બોલાવીને લોકોનો અવાજ દબાવાઈ રહ્યો છે. જેથી રાજ્યમાં લોકતંત્રની જાણે હત્યા થઈ રહી જણાય છે.